Document ID: /roh_data/filtered/fineweb-2-filterrobots_roh.jsonl.gz/19002

Jacques Bourgeois, il directur da la l'Uniun purila svizra, sa retira. Quai ha el communitgà la gievgia a chaschun da la radunanza da delegads da l'uniun a Berna. El ha manà l'uniun dapi il 2002 sco directur, en uffizi resta el anc fin la fin da mars 2020.
Ses mandat en il Cussegl naziunal vul il politicher dal Friburg da 61 onns dentant tegnair. La suprastanza vul sa deditgar il december cun la successiun da Bourgeois. Ina schliaziun interna vegnia ad avair prioritad.
Anne Challandes nova vicepresidenta
En pli ha la radunanza da delegads elegì la gievgia Anne Challandes sco vicepresidenta da l'Uniun purila svizra. Challandes è dapi l'avrigl presidenta da l'Uniun da puras svizra.
RR novitads 15:00